

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Jelgava

.

Nr.32.

Prot. Nr.9.

22.02.2022.

**Par publicitātes** **nodrošināšanu tūrisma veicināšanas akcijai “Zemgale aicina”,**

Saskaņā ar Zemgales Plānošanas reģiona attīstības programmas 2021-2027. gadam vidēja termiņa 3. prioritāti „Uzņēmumu izaugsme un konkurētspēja” 3.6 rīcības virzienu (Rīcību 3.6.4. „Palielināt Zemgales reģiona atpazīstamību un pozicionēt to kā tūrisma galamērķi”, Zemgales plānošanas reģiona attīstības padome **n o l e m j:**

1. Atbalstīt Zemgales plānošanas reģiona **kopīgo tūrisma veicināšanas akcijas “Zemgale aicina”** **publicitātes nodrošināšanu** (turpmāk – Tūrisma aktivitāte), kas notiks no 2022.gada maija līdz 2023. gada februārim (ieskaitot).
2. Tūrisma aktivitātēs publicitātes nodrošināšanu finansēt no pašvaldību dotācijām Zemgales plānošanas reģionam līdz 21 000 EUR apmērā.
3. Kontroli par lēmuma izpildi uzdot Zemgales plānošanas reģiona izpilddirektoram Valdim Veipam.

Padomes priekšsēdētājs A.OKMANIS

*Izsūtīt: lietā.*

Pielikums

ZPRAP 22.02.2022., lēmumam Nr.32. prot. Nr.9 .

**Izdevumu darba uzdevums un aptuvenā tāme lēmuma izpildei**

**Darba uzdevums :**

Nodrošināt publicitāti ir nodrošināt publicitāti kopīgai Zemgales reģiona tūrisma veicināšanas akcijai “Zemgale aicina”(turpmāk - Akcija), ietverot:

1. Akcijas Logo izstrāde un banera izveide Pasūtītāja (www.zemgale.lv) mājas lapai.
2. Bāzes Preses relīzes/raksta sagatavošana par katru no 5 cikliem, kopā 5 relīzes, raksti, ietverot pamatēmas un piedāvājumu. Izpildītājs par katru akcijas ciklu sagatavo dažāda satura vienu akopojošo preses relīzi (ne mazāk kā 4000 rakstu zīmes), ietverot tajā daudzpusīgu un visaptverošu informāciju par konkrētā cikla tēmu un tūrisma objektiem visās 6 akcijas pašvaldībās. Izpildītājs nodrošina katras preses relīzes tulkojumu krievu valodā.
3. Papildinošās preses relīzes/raksta sagavošana par katru no 5 cikliem, 2 papildinošie raksti /tematiskās preses relīzes katram ciklam, kopā 10 papildinošanās preses relīzes/raksti. Izpildītājs par katru akcijas ciklu sagatavo dazāda satura divas tematiskās preses relīzes/rakstus (ne mazāk kā 2500 rakstu zīmes katrā), izceļot kādu konkrētu tēmu vai tūrisma galamērķus, kas ir minēts Tabulā “Akcijas laika termiņi, nosaukumi, piedāvājums un papildinošās apakštēmas” kā papildinošās apakštēmas.
4. Rakstu sagatavošana nacionāla mēroga drukātiem izdevumiem/žurnāliem par katru no 5 cikliem, kopā 5 raksti – dažāda satura sagatavošana, izmērs vismaz 1 iekšlapa vai līdzvērtīgi, žurnālā «IEVA», «Kas Jauns», «IR», «Klubs», «MK Latvija RUS»
5. Radio konkursu par akciju ar balvu organizēšana Radio SWH - par dažādu ciklu tiek organizēts 1 konkurss, kopā 3 konkursi ar balvām. Trijos akcijas ciklos Izpildītājs nodrošina 5 dienu radio konkursu nacionālas apraides radio stacijā Radio SWH (latviešu valodā) laikā no plkst.8:00 - 10:00. Radio konkurss sevī ietver 5 jautājumus par konkrētā akcijas cikla tēmu, pieminot konkrētus tūrisma objektus, kā arī balvas – katru dienu radio ēterā tiek izspēlēts 1 jautājums ar 1 balvu.Vienas balvas minimālā vērtība ir 50 EUR un balvai ir jābūt saistītai ar konkrētas pašvaldības tūrisma uzņēmēja pakalpojumiem. Balvas (kopā–15) nodrošina Izpildītājs, pirms tam saskaņojot ar Pasūtītāju.
6. Radio konkursu par akciju ar balvu organizēšana Radio TOP - par dažādu ciklu tiek organizēts 1 konkurss, kopā 2 konkursi ar balvām. Divos akcijas ciklos Izpildītājs nodrošina 5 dienu radio konkursu nacionālas apraides radio stacijā Radio TOP (krievu valodā) laikā no plkst.8:00 - 10:00. Radio konkurss sevī ietver 5 jautājumus par konkrētā akcijas cikla tēmu, pieminot konkrētus tūrisma objektus, kā arī balvas – katru dienu radio ēterā tiek izspēlēts 1 jautājums ar 1 balvu. Vienas balvas minimālā vērtība ir 50 EUR un balvai ir jābūt saistītai ar konkrētas pašvaldības tūrisma uzņēmēja pakalpojumiem. Balvas (kopā–10) nodrošina Izpildītājs, pirms tam saskaņojot ar Pasūtītāju.
7. Izpildītājs izstrādā un īsteno sociālo tīklu komunikācijas plānu Pasūtītāja Facebook lapai ar plānoto saturu, vizuālajiem materiāliem un laika grafiku, ietverot katrā ciklā 3 ierakstus un 1 konkursu, kā arī pielāgotu komunikāciju 6 akcijas pašvaldību sociālajos tīklos Facebook un Instagram, kopā 20 ieraksti, 5 konkursi. Pasūtītāja Facebook lapā divus ierakstus katrā ciklā Izpildītājs nodrošina kā apmaksātu reklāmu.

**“Akcijas laika termiņi, nosaukumi, piedāvājums un papildinošās apakštēmas”**

|  |  |  |  |  |
| --- | --- | --- | --- | --- |
| Nr. | Laiks | Nosaukums | Piedāvājums/Tēmas | Papildinošās apakštēmas |
| **I** | **05.,06.2022** | **DODIES DABĀ ZEMGALĒ!**  **Zemgale aicina – dodies dabā!** | **1.Daba – dabas takas, parki, dārzi**  **2.Dzīvnieki – mini zoo, dzīvnieku sētas**  **3.Laivo Zemgalē – tikai tiem, kam ir konkrēti piedāvājumi.** | TOP daiļdārzi Zemgalē  TOP mini zoo Zemgalē  TOP laivošanas maršruti Zemgalē  Lielāko Jāņu ugunskuru vietu apkopojums |
| **II** | **07.,08.2022** | **ESI AKTĪVS ZEMGALĒ!**  **Zemgale aicina – izbaudi savu aktīvo vasaru!** | **1.Aktīvā atpūta – velo, laivošana, atpūta uz/pie ūdens, supi, kvadracikli, zirgi, izklaides parki, utt** | Labākās peldvietas  TOP velo maršruti Zemgales iepazīšanai  TOP aktīvās atpūtas aktivitātes Zemgalē  TOP piknika vietas Zemgalē |
| **III** | **09.,10.2022** | **ZEMGALE GARDĒŽIEM**  **Zemgale aicina – apstāties un ieturēt maltīti/iepazīt tās garšu!** | **1.Ēdināšana – ēdinātāji (kafe, restorāni), mājražotāji, lauku saimniecības, ražas laiks, svētki, pasākumi ( Ābolu festivāls, Pļaujas svētki,..)** | TOP Zemgales īpašās garšas (mājražotāji, Z/S)  TOP Zemgales ražas svētku pasākumi  TOP īpaši restorāni Zemgalē  Gardēžu dienas, gastronomiskā tūre |
| **IV** | **11.,12.2022** | **SVINI SVĒTKUS ZEMGALĒ!**  **Zemgale aicina – atklāt savējos un svinēt svētkus!**  **IEPAZĪSTI ZEMGALES VĒSTURI!**  **Zemgale aicina iepazīt savu vēsturi un ar ko Zemgale ir īpaša!** | **1.Amatniecība – amatnieki, ražojumi, meistarklases, radošās darbnīcas, tirdziņi..**  **2.Svētku laiks – dāvanas, vietējie ražojumi, darbnīcas, izgaismošana..**  **1.Muzeji, pilis un muižas**  **2. Zemgales izcilības – vietas, personības, notikumi, ar ko Zemgale lepojas** | Atsevišķi valsts svētku un Ziemassvētku piedāvājums.  TOP Zemgales amatnieki, svētku tirdziņi Zemgalē, kuri jāapmeklē šogad  TOP idejas dāvanai no Zemgales  Dāvanu un suvenīru veikali, dekorāciju maršruti, Ziemassvētku meistarklases.  TOP -mazāk zināmas Zemgales muižas, izcilības, ar ko lepojas Zemgale, mazāk zināmi Zemgales muzeji |
| **V** | **01.,02.2023** | **BAUDI ZIEMU UN PALUTINI SEVI ZEMGALĒ!**  **Zemgale aicina – baudīt ziemas priekus un palutināt sevi!** | **1. Ziemas atpūtas piedāvājumi – slēpošana, slidošana, kalni, zirgu kamanas..**  **2.SPA un labjūte – SPA, pirtis, kubli, pakalpojumi.** | TOP ziemas izklaides Zemgalē  TOP SPA Zemgalē  TOP pirts rituāli, kuri jāizbauda Zemgalē  Romantiski piedāvājumi Valentīndienas sagaidīšanai  Distanču slēpošana, ziemas prieki Zemgalē – zirgu izjādes, kamanu braukšana. |

**Tāme:**

|  |  |  |  |
| --- | --- | --- | --- |
| **Nr.** | **Nosaukums** | **Izmaksas bez PVN, EUR** | **Izmaksas ar PVN, EUR** |
| 1. | Akcijas Logo izstrāde un banera | 700 | 847 |
| 2. | Bāzes Preses relīzes - 5 gabali + tulkojums RUS valodā | 1250 | 1512,50 |
| 3. | Papildinošās relīzes- 10 gabali | 1550 | 1875,50 |
| 4. | Raksti nacionāla mēroga žurnālos – 5 raksti | 5037 | 6094,77 |
| 5. | 3 konkursi Radio SWH | 2886 | 3492,06 |
| 6. | 2 konkursi RU radio - Radio TOP | 2734 | 3308,14 |
| 7. | Dāvanas radio konkursiem ( 25 balvas\*50 EUR) | 1250 | 1512,50 |
| 8. | Komunikācija sociālajos tīklos Facebook | 1333 | 1612,93 |
|  | **KOPĀ:** | **16 740** | **20 255,40** |

Izpilddirektors V. VEIPS